#زوانی_ئەڏاییمەزڵوومییەتوو خانای قوبادی!جەلای عاقڵان ساحێب عەقڵ و دیندانا و بوزرگان کوردستان زەمینڕا

#زوانی_ئەڏاییمەزڵوومییەتوو خانای قوبادی!جەلای عاقڵان ساحێب عەقڵ و دیندانا و بوزرگان کوردستان زەمینڕاستەن مواچان فارسی شەکەرەنکوردی جە فارسی بەڵ شیرینتەرەنپەی چێش ؟ نە دەوران ئەی دنیای بەدکێشمەحزووزەن هەر کەس بە زوبان وێشمەعلوومەن هەر کەس بە هەر زوبانێبواچۆ نەزمێ جە هەر مەکانێوێنەی عەروسان زێبای مێشک چینبکەرۆش جە حوسن عێبارت شیرینخارج جە مەعنی نەبۆ مەزموونشکریابۆ چون شێعر جامی مەوزوونشجەلای خێرەدمەند دڵپەسەند مەبۆشیرین تەر جە شەهد شیرەی قەند مەبۆجە عەرسەی دنیای دوون بەدفەرجامبە دەستوور نەزم نێزامی مەقامبە لەفزێ کوردی کوردستان تەمامپێش بوان مەحزووز باقی وەسسەلام🔸ئی شێعرەو خانای قوبادیە ، بە باوەڕوو من کریۆ بۆ بە دورشمەی جەهانیەو ڕۆو زوانی ئەڏایی و سەردەروو یۆنێسکۆیەنە کۆیۆرە. بێجگەم وێرەپەرمای بە زوانی کوردی (کە چێگە مەنزووش کوردی هەورامیا)، بڕێو ئەرزشێ جەهانگیرێ جە شێعرێو خانایەنە ڕەنگشا دانەو. دوسەڏ ساڵێ وەڵێ پێڏا بیەی چامسکینەنە، بە شیرین‌تەرین و عالتەرین شێوە، ئی مەعناشە بەیان کەردێنە کە «زوانەکێ جیاوازی زاتتیشا پێوەرەنیا» و « هەر زوانێو قسەکەرەکێش قۆڵێش ونە هۆرماڵا و هێممەتە برمانا، متاوۆ زەریفتەرین مەزموونێ خوڵقنۆ و بیاوۆ بە بەرزتەرین ئاست». ئی شێعرێو خانای مۆناسێبەتی تەمامیچش چنی وەزعەو ئارۆو زوانی کوردی هەورامی هەن و کریۆ مانێفێستوو ئەوەژیونای زوانی هەورامی بۆ. ئا قسێ کە ئیسە ڕۆشنویرێو هەورامانی جە بارەو ئەوەژیونای زوانی هەورامیۆ کەراش ، خانای گەورەی یەرەسەڏ ساڵێ چێوەڵتەر بەیان کەردێنە. ئا گوفتمانە ئێمە ماچمێ بە زوانی هەورامی کوردایەتی و ژیوای کەرمێ ، خانای یەرەسەڏ ساڵێ چاوەڵ تئۆریزە کەردەن. خانا گەورەتەرین شاعێروو ئەدبیاتی کلاسیکوو کوردی هەورامی و گەورەتەرین فیلسوێوا کە پی زوانیە مەزامینێ فەلسەفی و ئێنسانیێش بەیان کەردێبا. بەڵام چنی ئینەچە ئارۆ خانا هەورامانەنە _ بە تایبەت مەبەستم چنڏ ئەنجومەنێ تایبەتێنێ کە بە نامێو خزمەت بە زوانی هەورامیۆ چالاکی کەرا و بڕێو جە چالاکا کە بە نامێو خزمەت بە زوانی هەورامیۆ هەرمانە کەرا_، مەزڵووما. ئێمە ئارشیڤوو چنڏ ئەنجومەناما کە بە نامێ پەی زوانی هەورامی کار کەرا، هۆرداوە. چی چنڏ ساڵەنە نەڏیما کە پەی ڕۆ زوانی ئەڏایی ، ئی شێعرە بەرزێو خانایشا کەردێبۆ دروشمە. ئاگاداروو ئا مەراسما کە چی ساڵە درێژانە گێرتێنێشا، هەنمێ، نەژنەویما ئی شێعرێو خانایە کە بەرزتەرین مەدحوو زوانی کوردی هەورامی و زوانی ئەڏایی بە گردیش، چنە کریان ، یەک جاریچ کەریەبۆ تابلۆ و مەراسمێوەنە کوەیبۆشارە. کەسایەتیەکا مژناسمێ و کەم و زیاڏ شۆنەو هەرمان و چالاکیەکاشا گێرتەنما ، بڕێوشا، پەی تاقە جارێویچ، نەبی یاگێوۆ پەشتیشا پی شاکاروو ئەدەبیاتە کلاسیکەیما بەستەبۆ! باوەڕ کەردێ ئینە سروشتی نیا. هیچ نەتەوێو دنیانە پێسە چنی میراسی تاریخی وێش نمەژووڵیۆوە. چی بڕێو خانای و شێعرە بەرزەکێش سانسۆر کەرا؟ جوابەکەیش مازمێوە وەردەنگ وێش دۆشەوە. ئێمە جارێوشا واتما هەر ئەنجومەنێوی هەورامی کە چالاکیەکاشەنە ئنڏەو نامێو هەورامی و هەورامانی نامێو کورد و کوردستانی نەبەرۆ، غەرەزێوش هەن. فرەو دۆسا ڕەنگا نەیاوەیبانە مەبەستەکەیما، بڕێویچشا رەنگا بۆنەو ئەنەنەیاوای جە قسەکێما، عادزێ بیێبا. بەڵام چێگە هەر ئا قسێ بە لەونێوتەر کەرمێوە، رەنگا چیگە مەبەستەکە ڕۆشنتەر وێش برمانۆ. خانای قوبادی ئەگەر نەواچمێ گەورەتەرین، یۆ جە  دویەر گەورەتەرین شاعێراو ئەدەبوو کلاسیکوو ئێمەن. ئا مەدحە جە مۆقەددەمەو خەسرەو و شیرینیەنە جە زوانوو شێعرەکاو وێش( کوردی هەورامی) کەردەنش ، بێشک کەم وێنەن جە ئەدەبیاتوو کلاسیکوو دنیایەنە. ئا ئیدە جە بارەو فەلسەفەو زوانیەرە وستەنش ڕوە، بە دڵنیاییەوە پەی ئانەیە مشیۆ کە بۆ بە دروشموو سازمانە جەهانیا پێسەو یۆنسکۆی. ئیسە چی خانای گەورە گرڏ ساڵێو ڕۆو زوانی ئەڏاییەنە بە شێوازێوی ئەنقەست جە لاو بڕێو جە چالاکاو زوانی هەورامیۆ فەرامۆش کریۆ ؟ چوون خانا گوزارشت جە شوناسوو زوانی هەورامی کەرۆ. چوون بڕێو کەس، بۆنەو هەر هۆکارێویۆ کە ئیسە یاگێو باسیش نیەنە ، حەز نمەکەرا بە ئەژنەویەیش...✍ مۆدەڕڕێس سەعیدی 🔗پێوەندیدار:پەی بەرز گێرتەی زوانی ئەڏایی...خانای قبادی و روز جهانی زبان مادریکاناڵەو تاریخوو هەورامانی ↙️@horamanhistory